Legal Document

Category: 961

Text:
18. ΝΟΜΟΘΕΤ. ΔΙΑΤΑΓΜΑ υπ’ αριθ. 3909 της 10/11 Νοεμ. 1958 Περί κυρώσεως Πράξεως του Υπουργικού Συμβουλίου αφορώσης χορηγηθείσας απαλλαγάς δια την ίδρυσιν ξενοδοχείων και περί χορηγήσεως δασμολογικών διευκολύνσεων εις νεοϊδρυόμενα ξενοδοχεία. ΄Αρθρ.1.-1.Μέχρι της 31 Δεκ. 1961 απαλλάσονται των δασμών και λοιπών φόρων και τελών των εισπραττομένων κατά την εισαγωγήν, εξαιρέσει φόρου κύκλου εργασιών και τελών χαρτοσήμου, τα κάτωθι είδη εφ’ όσον εισάγονται δια την ίδρυσιν ή τον εξοπλισμόν νεοϊδρυομένων ξενοδοχείων πολυτελείας, τελούντων υπό την άμεσον εποπτείαν του Ελληνικού Οργανισμού Τουρισμού, δυναμικότητος 200 τουλάχιστον υπνοδωματίων. Α΄.Τα εν τη υπ’ αριθ. 319/17 Φεβρ. 1956 Πράξει του Υπουργικού Συμβουλίου τη κυρωθείση δια του άρθρ. 16 του Ν.Δ. 3864/1958 κατονομαζόμενα είδη. Β΄.Πούπουλο δια μαξιλάρια, υφάσματα επιπλώσεων, διακοσμήσεων, πίνακες ζωγραφικής ή άλλης τεχνοτροπίας. Γ΄.Φωτόσημα, συσκευαί ραδιοφώνου και τηλεοράσεως. Δ΄.Υλικόν επιστρώσεως, δαπέδων. Ε΄.Σιδηραί ή άλλαι μεταλλικαί κατασκευαί (χαλύβδινοι σκελετοί, μετάλλινα παράθυρα και θύραι) εφ’ όσον προσκομίζεται βεβαίωσις του Υπουργείου Βιομηχανίας ότι δεν παράγονται υπό της εγχωρίου βιομηχανίας εις την απαιτουμένην ποσότητα και ποιότητα. ΣΤ΄.Μηχανήματα δια ψυκτικούς θαλάμους και ηλεκτρικά ψυγεία, ως και κρύσταλλα διαφανή ή μη θυρών και παραθύρων. Ζ΄.Μηχανήματα κολυμβητικών δεξαμενών, πλακίδια εκ πορσελάνης ή άλλου κεραμεικού υλικού εμφυαλωμένα ή μη δια την σύνδεσιν των τοίχων και των δαπέδων του ξενοδοχείου. Η΄.΄Επιπλα παντός είδους, εφ’ όσον ήθελε προσαχθή εις τας αρμοδίας Τελωνειακάς Αρχάς βεβαίωσις του Ελληνικού Οργανισμού Τουρισμού ότι, αι εν Ελλάδι λειτουργούσαι και κρινόμεναι παρ’ αυτού κατάλληλοι βιομηχανίαι κατασκευής επίπλων, δεν δύνανται να κατασκευάσωσι εντός 6 μηνών τα δια τον εξοπλισμόν τοιούτων ξενοδοχείων κλπ. απαιτούμενα έπιπλα. «Την απαλλαγήν ταύτην απολαύουσι και τα επεκτεινόμενα ξενοδοχεία πολυτελείας δυναμικότητος τετρακοσίων (400) υπνοδωματίων και άνω». Το εντός « » εδάφιον προσετέθη δια της παρ.7 άρθρ.2 Νόμ. 4055/1960 (τόμ. 30Α σελ. 427). 2.«Μέχρι 31 Δεκ. 1961 απαλλάσσονται ομοίως των δασμών και λοιπών φόρων και τελών των εισπραττομένων κατά την εισαγωγήν, εξαιρέσει φόρου κύκλου εργασιών και τελών χαρτοσήμου, τα εν  τη υπ’ αρ. 319/17 Φεβρ. 1956 Πράξει του Υπουργικού Συμβουλίου τη κυρωθείση δια του άρθρ.16 του Ν.Δ. 3864/1958 κατονομαζόμενα είδη, τα εισαγόμενα παρά ιδρυομένων, ανασυγκροτουμένων ή βελτιουμένων ξενοδοχείων ύπνου, εφ’ όσον τα είδη ταύτα δεν κατασκευάζονται εν Ελλάδι, γνωμοδοτούντος σχετικώς του Υπουργείου Βιομηχανίας. «Ειδικώς τα εκ λίνου είδη τυγχάνουσι των αυτών ως άνω απαλλαγών μόνον εφ’ όσον εισάγονται παρά ιδρυομένων, ανασυγκροτουμένων ή βελτιουμένων ξενοδοχείων ύπνου πολυτελείας τελούντων υπό την εποπτείαν του Ελληνικού Οργανισμού Τουρισμού». Το εντός « » εδάφιον αντικατεστάθη ως άνω δια του άρθρ.6 της υπ’ αριθ. 39 της 29/31 Μαρτ. 1960 Πρ. Υπ. Συμβουλίου (ανωτ. σελ. 64, 33). Η υπό της περιπτ. Η΄ της παρ.1 του Ν.Δ. 3909/1958 απαιτουμένη βεβαίωσις εκδίδεται υπό του Υπουργείου Βιομηχανίας. Εις την υπό της παρ.3 του ρηθέντος Ν.Δ/τος εκδιδομένην κοινήν απόφασιν συμπράττει και ο Υπουργός Βιομηχανίας». Η παρ.2 αντικατεστάθη ως άνω δια του άρθρ. 2 Νόμ. 3949/1959 (Τόμ. 30Α σελ. 457). Η ισχύς του άρθρ.2 Νόμ. 3949/1959, δι’ ου αντικατεστάθη η ανωτέρω παρ.2 παρετάθη μέχρι τέλους 1965 δια της παρ.5 άρθρ.13 Ν.Δ. 4444/1964 (τόμ. 27 σελ. 206, 807) και μέχρι τέλους 1966 δια της παρ.3 της υπ’ αριθ. 235 της 29/31 Δεκ. 1965 Π.Υ.Σ. (ΦΕΚ Α΄ 246). Περαιτέρω παρετάθη μέχρι τέλους Ιουν. 1967 δια του άρθρ.7 Ν.Δ. 4535/1966 (τόμ. 27 σελ. 206,8087) δι’ ου εκυρώθη και η υπ’ αριθ. 235/1965 Π.Υ.Σ. Ομοίως παρετάθη μέχρι τέλους 1970 δια της παρ.3 άρθρου μόνου Α.Ν. 149/1967 (τόμ. 13 σελ. 80,32). Ο Α.Ν. 149/1967 κατηργήθη δια του άρθρ.9 Α.Ν. 607/1968 (τόμ. 13 σελ. 80,36) αντ’ αυτού δε προσετέθη δια του άρθρ.7 του αυτού Α.Ν. 607/68 άρθρ. 10 εις τον Α.Ν. 147/1967 (τόμ. 13 σελ. 80,33) με το αυτό περιεχόμενον, ως και ο Α.Ν. 149/67. 3.Η υπό των προηγουμένων παραγράφων προβλεπομένη απαλλαγή, παρέχεται κατόπιν κοινής αποφάσεως των Υπουργών Προεδρίας της Κυβερνήσεως και Οικονομικών, εκδιδομένης μετά πρότασιν του Ελληνικού Οργανισμού Τουρισμού, διαπιστούσης την συνδρομήν των νομίμων προϋποθέσεων. Δυνάμει του άρθρ.5 Νόμ. 4171/1961 (Τόμ. 13 σελ. 80,08) παρετάθη μέχρι 31 Δεκ. 1964 η ισχύς του άρθρ.1 του Ν.Δ. 3909/1958, επεκτεινομένης υπό τας αυτάς προϋποθέσεις και επί των ξενοδοχειακών επιχειρήσεων τύπου MOTEL, BUNGALOW και άλλων παρεμφερών. (Αντί για τη σελ. 202,07(ι) Σελ. 202,07(ια) Τεύχος 1285 - Σελ. 57 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.18 ΄Αρθρ.2.-1.Οφειλαί του Ελληνικού Οργανισμού Τουρισμού εκ δασμών, φόρων τελών ή δικαιωμάτων εισπραττομένων κατά την εισαγωγήν, ως και προσαυξήσεων εκπροθέσμου καταβολής τούτων δι’ είδη εισαχθέντα μέχρι της 10 Απρ. 1953 παρά τούτου, παραγράφονται, αι δε σχετικαί εκκρεμείς δίκαι καταργούνται. 2.Αι υπό της κειμένης νομοθεσίας προβλεπόμεναι πάσης φύσεως απαλλαγαί του Δημοσίου από παντός φόρου, τέλους, δασμών και παντός εν γένει δικαιώματος ή εισφοράς, υπέρ οιουδήποτε νομικού ή φυσικού προσώπου, ως και τα προνόμια πάσης φύσεως του Δημοσίου επεκτείνονται και επί του Ελληνικού Οργανισμού Τουρισμού εξομοιουμένου πλήρως προς το Δημόσιον ως εάν είναι αυτό τούτο το Δημόσιον. Με την περίπτ. 2, του άρθρ.5 του Νόμ. 2459/18-19 Φεβρ. 1997 (ΦΕΚ Α΄ 17), τόμ. 27 σελ. 194, 725, καταργήθηκαν οι απαλλαγές από τα τέλη κυκλοφορίας που προβλέπονται από την παρούσα παρ.2. Σύμφωνα δε με το τελευταίο εδάφιο του ιδίου άρθρου η ισχύς του αρχίζει την 1η Ιαν. 1998. «3.Χάρτης εν γένει, υπό την προϋπόθεσιν τηρήσεως των διατάξεων του Νόμ. 3215/55 «περί προτιμήσεως των προϊόντων της εγχωρίου βιομηχανίας και βιοτεχνίας» ως ούτος ετροποποιήθη και συνεπληρώθη δια του Νόμ. 4484/65, εισαγόμενος εκ του εξωτερικού, υπό του Ελληνικού Οργανισμού Τουρισμού, δια την εκτύπωσιν διαφημιστικών ημερολογίων, ανατύπων εικόνων, φυλλαδίων και λοιπών παρεμφερών ειδών απαλλάσσεται της καταβολής δασμών και λοιπών φόρων, εξαιρέσει του Φόρου Κύκλου Εργασιών και του Ειδικού Φόρου του άρθρ.17 του Ν.Δ. 3092/54». Η παρ.3 προσετέθη δια της παρ.1 άρθρ.3 Ν.Δ. 36/1968 (τόμ. 30Α σελ. 428,05) ορίζοντος εν παρ.2 ότι η ισχύς τούτου άρχεται από 1 Ιουν. 1968. ΄Αρθρ.3.-Κυρούται η υπ’ αριθ. 1068 της 7.6.1957 πράξις του Υπουργικού Συμβουλίου περί εγκρίσεως εισαγωγής κεφαλαίων κατά το Ν.Δ. 2687/53 δια την ανέγερσιν τουριστικού ξενοδοχείου υπό του Α.Κιουζέ Πεζά. ΄Αρθρ.4.-Αι εν τη δια του προηγουμένου άρθρου κυρουμένη πράξει του Υπουργικού Συμβουλίου διατάξεις υπό στοιχείον Α4 και Β εφαρμόζονται και δια την περίπτωσιν καθ’ ην το δανειστικόν μετά του Ο.Χ.Ο.Α συμβόλαιον αφορά ποσόν μείζον των 2 1/2 εκατομμυρίων δολλαρίων. ΄Αρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 202,08(ια) Τεύχος 1285 - Σελ. 58